SL Uradni list Evropske unije C 32/8

Objava zahteve po registraciji na podlagi člena 6(2) Uredbe (EGS) št. 2081/92 o zaščiti označb porekla in geografskih označb

(2006/C 32/03)

Ta objava podeljuje pravico do ugovora na podlagi členov 7 in 12d navedene uredbe. Vsak ugovor tej zahtevi mora biti poslan s posredovanjem pristojnega organa države članice, države članice STO ali tretje države, priznano v skladu s členom 12(3) v roku šestih mesecev od te objave. Spremljajoče utemeljitve za objavo so navedene spodaj in zlasti po točki 4.6 jih je treba šteti za upravičene na podlagi Uredbe (EGS) št.2081/92.

POVZETEK

UREDBA SVETA (EGS) št. 2081/92

„ALHEIRA DE BARROSO — MONTALEGRE“

ŠT. ES: PT/00237/16.5.2002

ZOP (X) ZGO ( )

Ta povzetek je sestavljen samo v informativne namene. Za podrobnejše informacije so zlasti proizvajalci zadevnih ZOP ali ZGO vabljeni, da si na nacionalni ravni ali pri pristojnih službah Evropske komisije ogledajo celotno različico specifikacije proizvoda (1).

1. Pristojni urad države članice:

Ime: Instituto de Desenvolvimento Rural e Hidráulica Naslov: Av. Afonso Costa, P-1949-002 Lisboa Telefon: (351) 21 844 22 00 Telefaks: (351) 21 844 22 02 Elektronski naslov: idrha@idrha.min-agricultura.pt

2. Skupina vlagateljev:

2.1 Ime:: Cooperativa Agrícola dos Produtores de Batata para Semente de Montalegre, CRL

2.2 Naslov::

Rua General Humberto Delgado, P-5470 247 Montalegre Telefon: (351) 276 51 22 53 Telefax: (351) 276 51 25 28 Elektronski naslov: quadrimonte@iol.pt

2.3 Sestava:: proizvajalci/predelovalci (x) drugo ( )

3. Vrsta proizvoda:

Razred 1.2 – Mesni proizvodi

4. Opis specifikacije:

(povzetek pogojev iz člena 4(2))

4.1 Ime: „Alheira de Barroso – Montalegre“

4.2 Opis: Dimljena klobasa, izdelana iz mesa in sala prašičev pasme bísaro ali križancev te pasme, ki morajo biti 50 % pasme bísaro, iz mesa perutnine (piščancev, puranov in/ali rac), zajcev in kruha, nadevana v prašičje tanko črevo. Meso je začinjeno s soljo, česnom, pekočo papriko v prahu (lokalno poimenovani „pimento“), sladko papriko (ali „pimentão“), peteršiljem, čebulo in oljčnim oljem iz pokrajine Trás-os-Montes. Klobasa je v obliki podkve, z valjastim prerezom premera približno 3 cm in neenotne barve, ki se spreminja od rumene do rjavkaste. Pri prerezu je nadev enakomerno rumeno-rjavkasto obarvan, enotnega videza, čeprav je mogoče razločiti rezano meso.

4.3 Geografsko območje: ob upoštevanju posebnih proizvodnih pogojev teh proizvodov, njihovih organoleptičnih značilnosti, tradicionalnega znanja in izkušenj ter podnebnih razmer območja, je geografsko območje za predelavo in pakiranje naravno omejeno na občino Montalegre v okrožju Vila Real. Ob upoštevanju tradicionalnega načina krmljena živali in obstoječe kmetijske proizvodnje je geografsko območje za proizvodnjo mesa in sala naravno omejeno na občine Boticas, Chaves in Montalegre v okrožju Vila Real. Ozemlje, ki ga sestavljajo te tri občine, je znano pod imenom Barroso.

4.4 Dokazilo o poreklu: Kmetije in klavnice, razsekovalnice in obrati za pripravo morajo imeti dovoljenje za obratovanje in pooblastilo skupine proizvajalcev po odobritvi zasebnega kontrolnega organa ter biti na navedenem območju proizvodnje in predelave. Celoten proizvodni proces od kmetije, ki proizvaja surovine, do kraja prodaje proizvoda je pod nadzorom strogega kontrolnega sistema, ki zagotavlja, da je proizvod v celoti sledljiv. Prašiči so vzrejeni na živinorejskih farmah s površino, združljivo s tradicionalnimi sistemi vzreje, polekstenzivnimi sistemi kmetovanja, kjer se lahko proizvaja tradicionalna živalska krma. Certifikacijska znamka na vsaki klobasi je oštevilčena, kar zagotavlja popolno sledljivost prav do kmetije, od koder proizvod izvira. Poreklo proizvoda je mogoče na vsaki točki proizvodne verige dokazati s serijskimi številkami, ki morajo biti označene na certifikacijski oznaki.

4.5 Postopki proizvodnje: Klobasa je iz mesa, ki se drži kosti, iz mesa, ki vsebuje mastne dele, iz obrezkov, nastalih pri razseku trupov zgoraj navedenih prašičev, ter iz mesa perutnine in/ali zajcev, razrezanega na kose. Ko je meso sortirano, očiščeno, razrezano in skuhano, je nadev pripravljen in se dodajo še druge sestavine. Ko je mešanica pravilno začinjena, se polni v prašičje črevo (tanko črevo). Sledi postopek dimljenja nad slabim ognjem, podkurjenim z drvmi iz tega območja, in nato postopek zorenja ter stabilizacije. Klobasa se pošlje na trg v celih kosih, vedno v predpakiranju iz kraja porekla. Zaradi njegove narave in sestave se proizvoda ne sme rezati ali narezati. Za embalažo se uporablja posebne snovi, ki so v normalni, kontrolirani ali vakuumski atmosferi neškodljive in inertne v stiku s proizvodom. Pakiranje se lahko izvaja samo v geografskem območju predelave, zaradi zagotavljanja sledljivosti in kontrole ter za preprečitev kakršne koli spremembe okusa in mikrobioloških značilnosti proizvoda.

4.6 Povezava: Zaradi podnebnih, geografskih in socialno-ekonomskih pogojev ter težke dostopnosti do drugih delov dežele, je prehrana območja Barroso omejena na lokalne proizvode, v glavnem na kruh, krompir in prašičje meso. Omembe davkov na prašiče in proizvode iz prašičjega mesa v več občinskih registrih, vključno s tem iz Montalegre, dokazujejo, da je bila že od nekdaj prašičereja na tem območju zelo pomembna. Iznašli so razne načine konzerviranja, da bi prašičje meso ostalo užitno prek celega leta. Ti načini so prav kmalu postali del tradicije ki se je prenašala iz roda v rod. Priprava teh proizvodov je takšna zaradi hladnih in suhih podnebnih razmer na tem območju in je tudi zelo odvisna od njih. Zaradi teh razmer morajo v vsaki hiši ves čas kuriti, kar omogoča edinstvene pogoje za dimljenje, za katerega je značilen rahel in postopen dovod dima. Tako je nujnost prehranjevanja s prašičjim mesom in konzerviranja mesa pri tradicionalnem klanju prašiča privedla do proizvodnje vrste klobas različnih oblik, sestave, barv in okusa, ki so kljub vsemu vedno odraz lokalnih značilnosti, dežele in njenih ljudi. Skratka, povezava med tem proizvodom in geografskim območjem nastane prek avtohtonih pasem živali, njihove krme iz lokalnih proizvodov, znanja in izkušenj pri izbiri pravih kosov mesa, dimljenja z uporabo lokalnega lesa in zorenja v zelo hladnem in suhem okolju, ugodnem za hrambo proizvoda.

4.7 Inšpekcijski organ:

Ime: Tradição e Qualidade — Associação Interprofissional para Produtos Agro-Alimentares de Trás-os-Montes Naslov: Av. 25 de Abril, 273 S/L, P-5370 Mirandela Telefon: (351) 278 261 410 Telefaks: (351) 278 261 410 Elektronski naslov: tradicao-qualidade@clix.pt

Tradição e Qualidade se prizna, da izpolnjuje zahteve standarda 45011:2001.

4.8 Označevanje: Označevanje mora obvezno vključiti naslednje: besedilo „Alheira de Barroso – Montalegre – Indicação Geográfica Protegida“ (zaščitena geografska označba), logotip Skupnosti, logotip proizvodov iz Barroso – Montalegre, katerega vzorec je natisnjen tu spodaj skupaj z besedama „Montalegre“ in „Alheira“. Vključena mora biti tudi certifikacijska oznaka z obvezno navedbo imena proizvoda, inšpekcijskega organa in serijske številke (številčne ali črkovno-številčne oznake, ki zagotavlja sledljivost proizvoda).

4.9 Nacionalne zahteve: —

(1) Evropska komisija – Generalni direktorat za kmetijstvo – Enota za kakovost kmetijskih proizvodov – B-1049 Bruselj.